దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఖైదీ నెం. 106.. నాలుగోసారి అదే జైలులో సల్మాన్
కృష్ణ జింకలను వేటాడిన కేసులో దోషిగా తేలిన బాలీవుడ్ నటుడు సల్మాన్ ఖాన్‌కి జోధ్‌పూర్ న్యాయస్థానం ఐదేళ్లు జైలు శిక్ష విధించడంతో..
Samayam Telugu | Updated:
Apr 6, 2018, 08:47AM IST
కృష్ణ జింకలను వేటాడిన కేసులో దోషిగా తేలిన బాలీవుడ్ నటుడు సల్మాన్ ఖాన్‌కి జోధ్‌పూర్ న్యాయస్థానం ఐదేళ్లు జైలు శిక్ష విధించడంతో.. అతడ్ని జోధ్‌పూర్ కేంద్ర కారాగారానికి తరలించారు. అక్కడ బ్యారక్ నంబరు-2లో సల్మాన్‌ని ఉంచి ఖైదీ నంబరు 106 కేటాయించినట్లు జైలు అధికారులు తెలిపారు. ప్రస్తుతం అతడ్ని సాధారణ ఖైదీగానే పరిగణిస్తున్నామని.. గదిలో చెక్క మంచం, దుప్పటి, కూలర్ మాత్రమే ఉన్నాయని అధికారులు వివరించారు.
1998 అక్టోబరులో జోధ్‌పూర్ సమీపంలోని కంకణి గ్రామంలో సల్మాన్ ఖాన్ వేటాడటంతో రెండు కృష్ణ జింకలు చనిపోయానని అప్పట్లో వన్యప్రాణి సంరక్షణ చట్టం కింద కేసు నమోదైంది. అనంతరం సుదీర్ఘ విచారణలో మూడుసార్లు ఆయనకి జైలు శిక్ష ఖరారైంది. 1998, 2006, 2007 సంవత్సరాల్లో సల్మాన్ ఖాన్ సుమారు 18 రోజులు జోధ్‌పూర్ కేంద్ర కారాగారంలో శిక్ష అనుభవించాడు. ఈసారి కూడా శిక్షాకాలం మూడేళ్ల కంటే ఎక్కువగా ఉండటంతో.. బెయిల్ కోసం సల్మాన్ ఖాన్ ఉన్నత న్యాయస్థానాన్ని ఆశ్రయించనున్నాడు. శిక్ష నిలుపుదల లేదా బెయిల్ ఫిటిషన్‌పై సెషన్స్ కోర్టు శుక్రవారం విచారణ జరపనుంది.